EY-Turkki-assosiaationeuvoston päätös N:o 1/1999, tehty 5 päivänä tammikuuta 1999, yhteisen ulkoisen jalostusmenettelyn käyttöönotosta tekstiili- ja vaatetustuotteita varten



Virallinen lehti nro L 035 , 09/02/1999 s. 0045 - 0046



EY-TURKKI-ASSOSIAATIONEUVOSTON PÄÄTÖS N:o 1/1999, tehty 5 päivänä tammikuuta 1999, yhteisen ulkoisen jalostusmenettelyn käyttöönotosta tekstiili- ja vaatetustuotteita varten (1999/117/EY) EY-TURKKI-ASSOSIAATIONEUVOSTO, joka ottaa huomioon Euroopan talousyhteisön ja Turkin välisestä assosiaatiosta tehdyn sopimuksen (1), ottaa huomioon tulliliiton viimeisen vaiheen aloittamisesta 22 päivänä joulukuuta 1995 tehdyn EY-Turkki-assosiaationeuvoston päätöksen N:o 1/95 (2), sekä katsoo, että päätöksen N:o 1/95 12 artiklan 1 kohdan kahdeksannen luetelmakohdan mukaisesti Turkki on ottanut käyttöön säännökset, joita ulkoisen jalostusmenettelyn käyttöönotto tekstiili- ja vaatetustuotteita varten, jäljempänä `taloudellisesti vaikuttava ulkoinen jalostusmenettely`, edellyttää; tällaista menettelyä voidaan soveltaa yhteisössä, jos yhteisöstä peräisin olevat tavarat, jotka ovat vapaassa liikkeessä, viedään väliaikaisesti johonkin kolmanteen maahan tarkoituksena niiden jälleentuonti yhteisöön jalostettuina tuotteina, ja Turkissa, jos Turkista peräisin olevat tavarat, jotka ovat vapaassa liikkeessä, viedään väliaikaisesti johonkin kolmanteen maahan tarkoituksena niiden jälleentuonti Turkkiin jalostettuina tuotteina, olisi annettava tarvittavat säännökset, jotta jalostetut tuotteet voitaisiin jälleentuoda tulliliiton sisälle toisen osapuolen alueelle kuin sen, jolta tavarat oli viety johonkin kolmanteen maahan taloudellisesti vaikuttavassa ulkoisessa jalostusmenettelyssä valmistettaviksi, ja jotta tulliliiton toisen osapuolen alueelle voitaisiin taloudellisesti vaikuttavan ulkoisen jalostusmenettelyn mukaisesti sijoittaa vapaassa liikkeessä olevia tavaroita, jotka ovat peräisin tulliliiton toisen osapuolen alueelta ja jotka on tarkoitettu valmistettavaksi jossakin kolmannessa maassa; säännösten on perustuttava taloudellisesti vaikuttavaa ulkoista jalostusta koskeviin säännöksiin, jotka jo ovat voimassa tulliliiton molempien osapuolten alueella, taloudellisesti vaikuttavan ulkoisen jalostusmenettelyn toimivuus olisi arvioitava kahden vuoden kuluttua tämän päätöksen voimaantulosta; järjestelmää on muutettava, jos todetaan petoksia tai jos tekstiilimarkkinoilla esiintyy häiriöitä, ja näissä säännöksissä olisi ennakoitava taloudellisesti vaikuttavaa ulkoista jalostusmenettelyä koskevat mahdolliset tulevat tarpeet; sen vuoksi niiden olisi oltava kattavia, ON PÄÄTTÄNYT SEURAAVAA: 1 artikla 1. Tämän päätöksen tarkoituksena on antaa säännökset tulliliiton molempia osapuolia koskevista, taloudellisesti vaikuttavista ulkoisista jalostustoimista. Näillä jalostustoimilla tarkoitetaan toimenpiteitä, jotka toteutetaan seuraaviin säädöksiin perustuvissa taloudellisesti vaikuttavissa ulkoisissa jalostusmenettelyissä: - yhteisön osalta neuvoston asetus (ETY) N:o 3030/93, annettu 12 päivänä lokakuuta 1993, tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä (3), neuvoston asetus (EY) N:o 517/94, annettu 7 päivänä maaliskuuta 1994, muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä (4), neuvoston asetus (EY) N:o 3036/94, annettu 8 päivänä joulukuuta 1994, taloudellisesti vaikuttavan ulkoisen jalostusmenettelyn soveltamisesta tiettyihin yhteisöön jälleentuotuihin tekstiili- ja vaatetustuotteisiin tietyissä kolmansissa maissa suoritetun valmistuksen tai käsittelyn jälkeen (5), - Turkin osalta, säädös n:o 95/6815, 30. huhtikuuta 1995, tiettyjen tekstiilituotteiden tuonnin valvonnasta ja suojatoimenpiteistä, säädös n:o 95/6816, 30. huhtikuuta 1995, muista kuin kahdenvälisten sopimusten pöytäkirjojen tai muiden järjestelyjen soveltamisalaan kuuluvista tietyistä maista peräisin olevien tekstiilituotteiden tuonnin valvonnasta ja suojatoimenpiteistä, säädös n:o 96/8703, 27. syyskuuta 1996, taloudellisesti vaikuttavan ulkoisen jalostusmenettelyn soveltamisesta tiettyihin Turkkiin jälleentuotuihin tekstiili- ja vaatetustuotteisiin tietyissä kolmansissa maissa suoritetun käsittelyn jälkeen. 2. Tätä päätöstä sovellettaessa: - `tulliliiton osapuolella` tarkoitetaan tapauksen mukaan Euroopan yhteisöä tai Turkkia, - muut käsitteet on soveltuvin osin määritelty ensimmäisessä kohdassa tarkoitetuissa säädöksissä. 2 artikla 1. Jos taloudellisesti vaikuttavaa ulkoista jalostusmenettelyä sovelletaan 1 artiklan 1 kohdassa tarkoitettujen säädösten perusteella tulliliiton toisen osapuolen alueella, voidaan jalostetut tuotteet viedä toisen osapuolen alueelle kyseiseen menettelyyn liittyvin edellytyksin. 2. Tavaroiden, joiden osalta voidaan 1 artiklan 1 kohdassa tarkoitettujen säädösten perusteella käyttää taloudellisesti vaikuttavaa ulkoista jalostusmenettelyä tulliliiton toisen osapuolen alueella, on oltava peräisin tulliliiton toisen osapuolen alueelta, tämän kuitenkaan vaikuttamatta asetuksen (EY) N:o 3036/94 ja vastaavan Turkin lain nojalla sallittuihin poikkeuksiin. 3 artikla EY-Turkki-assosiaationeuvosto arvioi tällä päätöksellä käyttöön otettua taloudellisesti vaikuttavaa ulkoista jalostusmenettelyä kahden vuoden välein päätöksen voimaantulosta lukien assosiaationeuvoston päätöksellä N:o 2/69 perustetun EY-Turkki-tulliyhteistyökomitean laatiman kertomuksen pohjalta ja toteuttaa tarvittavat toimenpiteet sen mahdollisten puutteiden korjaamiseksi. 4 artikla EY-Turkki-tulliyhteistyökomitea toteuttaa asianmukaiset toimenpiteet tämän päätöksen soveltamiseksi. 5 artikla Tämä päätös tulee voimaan 1 päivänä tammikuuta 1999. Tehty Brysselissä 5 päivänä tammikuuta 1999. EY-Turkki-assosiaationeuvosto J. FISCHER Puheenjohtaja (1) EYVL 217, 29.12.1964, s. 3687/64. (2) EYVL L 35, 13.2.1996, s. 1. (3) EYVL L 275, 8.11.1993, s. 1, asetus sellaisena kuin se on viimeksi muutettuna asetuksella (EY) N:o 1053/98 (EYVL L 151, 21.5.1998, s. 10). (4) EYVL L 67, 10.3.1994, s. 1, asetus sellaisena kuin se on viimeksi muutettuna asetuksella (EY) N:o 1457/97 (EYVL L 199, 26.7.1997, s. 6). (5) EYVL L 322, 15.12.1994, s. 1.